Lietuvos Respublikos Vyriausybė

NUTARIMAS

Dėl „NORDBALT“ JUNGTIES STATYBOS

2013 m. kovo 6 d. Nr. 194

Vilnius

Vadovaudamasi Jungtinių Tautų jūrų teisės konvencijos (Žin., 2003, Nr. 107-4786) 79 straipsniu, Lietuvos Respublikos energetikos įstatymo (Žin., 2002, Nr. 56-2224; 2011, Nr. 160-7576) 5 straipsnio 1 dalies 4 punktu ir Lietuvos Respublikos pajūrio juostos įstatymo (Žin., 2002, Nr. 73-3091; 2010, Nr. 65-3194) 7 straipsnio 1 dalies 6 punktu ir 3 dalies 4 punktu, Lietuvos Respublikos Vyriausybė nutaria:

Pritarti „NordBalt“ elektros jungties povandeninio kabelio statybai pagal „NordBalt“ jungties statybos Klaipėdos apskrityje specialųjį planą, patvirtintą energetikos ministro 2012 m. balandžio 27 d. įsakymu Nr. 1-79 (Žin., 2012, Nr. 52-2597), neribojant pakrantės valstybės teisės nustatyti kabelių ar vamzdynų klojimo jos teritorijoje ar teritorinėje jūroje sąlygas, taip pat neribojant jos jurisdikcijos kabeliams ar vamzdynams, paklotiems arba naudojamiems tyrinėjant kontinentinį šelfą arba eksploatuojant jo gamtos turtus, taip pat eksploatuojant dirbtines salas, įrenginius ir statinius, priklausančius jos jurisdikcijai.

MINISTRAS PIRMININKAS	ALGIRDAS BUTKEVIČIUS

SUSISIEKIMO MINISTRAS, PAVADUOJANTIS

APLINKOS MINISTRĄ	RIMANTAS SINKEVIČIUS

_________________